Hindiston bosh vaziri Narendra Modi Toshkentga yetib keldi

Hindiston bosh vaziri Narendra Modi 6-iyul kuni rasmiy tashrif bilan O‘zbekistonga keldi, deb xabar bermoqda “Gazeta.uz”. Uni Toshkent xalqaro aeroportida O‘zbekiston bosh vaziri Shavkat Mirziyoyev kutib oldi.

Narendra Modining Twitter’dagi rasmiy sahifasida shu munosabat bilan o‘zbek tilida quyidagi xabar qoldirilgan: “Salom O‘zbekiston! Toshkentda samimiy kutib olganlari uchun, Bosh Vazir Shavkat Miromonovich Mirziyoyevga minnatdorchilik bildiraman”.
Salom O'zbekiston! Toshkentda  samimiy kutib olganlari uchun,Bosh Vazir Shavkat Miromonovich Mirziyoyevga minnatdorchilik bildiraman.
— Narendra Modi (@narendramodi) July 6, 2015
Hindiston bosh vazirining Prezident Islom Karimov va boshqa rasmiy shaxslar bilan muzokaralarida ikkala mamlakat o‘rtasidagi hamkorlikning hozirgi holati va istiqbollari, shuningdek mintaqaviy va xalqaro miqyosdagi qator dolzarb masalalar muhokama qilinishi ko‘zda tutilgan. O‘zbekiston va Hindistonning qo‘shma bayonoti hamda qator hukumatlararo va muassasalararo hujjatlar qabul qilinishi rejalashtirilmoqda.